Prinsessen og frosken

***Prinsessen og frosken*** (originaltittel: *The Princess and the Frog*) er en amerikansk animert eventyrmusikal for barn fra 2009 produsert av Disney. Filmen handler om en vakker arfrikansk-amerikansk jente i New Orleans og en froskeprins som desperat ønsker å bli menneske igjen. Et skjebnesvangert kyss leder dem ut på et eventyr i Louisiana mystiske sumper på jakt etter en trollkvinne. Filmen er delvis inspirert av E. D. Bakers bok *[[The Frog Princess]]*, som igjen var inspirert av Brødrene Grimms eventyr *[[Froskekongen]]*. Den ble innspilt i tradisjonell 2D-format.  

Filmen er den 49. i rekken av Disneys klassikere.  

Den ble godt mottatt av anmelderne og ble en moderat publikumsuksess. 

## Filmens handling
Handlingen utspiller seg i New Orleans, hvor den hardtarbeidende jenta Tiana bor. Hun drømmer om å åpne sin egen restaurant en dag, og det som skal til er hardt arbeid, som hun lærte av sin far. En dag kommer prins Naveen av Maldonia på besøk til New Orleans, men han roter seg borti den ondskapsfulle voodoo-trollmannen Dr. Facilier, som forvandler han om til en frosk. 

Den vakre servitrisen Tiana og froske-Naveen møtes på et maskeradeball, og Naveen tror Tiana er en prinsesse. Det tar ikke lang tid før Naveen får overtalt Tiana til å kysse ham, men til alles overraskelse blir ikke Naveen til en prins igjen, men til gjengjeld blir Tiana også forvandlet til en frosk. Sammen begir de seg ut på leting etter en 197 år gammel voodoo-kvinne kalt Mama Odie, som er den eneste som kan bryte trolldommen.  

## Om filmen

### Popularitet og økonomi
*Prinsessen og frosken* innbrakte $267 millioner på verdensbasis, hvorav $104,4 millioner i USA og $1,6 millioner i Norge. I tillegg innbrakte den $121,7 millioner på DVD-salt i USA. Den havnet på 24. plass over de mest innbringende kinofilmene i 2009 og på 32. plass i USA. 

Produksjonskostnadene var på $105 millioner. 

### Anmelderne
Den ble godt mottatt av anmelderne, noe som gjenspeiles i at den har fått 85 % på Rotten Tomatoes. 

Også de norske anmelderne gav den godt mottakelse.

### Priser
Den ble tildelt tre Annie-priser ved Annie Awards (animerte effekter, karakter-animasjon film, stemmeskuespill film).

## Roller (stemmer)

## Sanger på norsk
* **New Orleans**
** Reidar Larsen
* **Nesten der** og **Nesten der - reprise**
** Noora Noor
* **Venner bak døren**
** Paul Åge Johannessen, Amund Enger, Karianne Kjærnes, Geir Arne Rebbestad, Håkon Iversen, Jorunn Hauge, Jostein Hasselgård, Karin Okkenhaug Seim, Kirsten Ragnhild Grimstad, Kristin F. Pedersen, Marian Lisland, Åshild Stensrud, Tone Charlotte Reme
* **Blir vi men'sker**
** Sven Nordin
** Espen Grjotheim
** Noora Noor
* **Vi tar dem med**
** Øivind Blunck
** Jostein Hasselgård
* **Ma Belle Evangeline**
** Øivind Blunck
* **Våg deg på dypet**
** Wenche Myhre, Noora Nor, Amund Enger, Åshild Stensrud, Geir Arne Rebbestad, Håkon Iversen, Jorunn Hauge, Jostein Hasselgård, Karianne Kjærnes, Karin Okkenhaug Seim, Kirsten Ragnhild Grimstad, Kristin F. Pedersen, Marian Lisland, Tone Charlotte Reme.
* **New Orleans (Intro og Finale)**
** Noora Noor
* **Never knew i needed**
** Ne-Yo
** Noora Noor

## Referanser


## Eksterne lenker
* 
* 
*